Virpi Sarasvuo

Virpi Katriina Sarasvuo (sünninimi Virpi Kuitunen; sündinud 20. mail 1976 Kangasniemis) on Soome endine murdmaasuusataja, kes esindab spordiklubi Kangasniemen Kalske.

Virpi Kuitunen on maailmameister suusavahetusega sõidus (2001), 30 km ühisstardiga sõidus (klassikatehnikas), sprinditeatesõidus ja teatesõidus (2007).

Kuitunen oli 2007. aasta maailmameistrivõistlustel Sapporos kolme kullavõiduga edukaim suusataja. Tema saavutuste hulgas on ka 2005. aasta MM-il Oberstdorfis hõbemedal 30 km ühisstardiga sõidus (klassikatehnikas), pronksmedal sprinditeatevõistluses 2006. aasta olümpiamängudel Torinos, esimese Tour de Ski võistlussarja võit 2006–2007 ning maailma karikasarja üldvõit 2007. ja 2008. aastal.

Kuitunen on saanud kaheaastase võistluskeelu, olles üks neist soome suusatajatest, kes jäid vahele 2001. aasta MM-il Lahtis dopingu kasutamisega. Sealjuures võeti talt ära teatesõidu kuld, kuid jälitussõidu kuldmedal jäeti alles. Tema on neist suusatajatest ka ainus, kel on õnnestunud edukalt rahvusvahelisele areenile tagasi tulla.

Aastal 2007 valiti ta Soome aasta naissportlaseks.

Saavutused

Olümpiamängudel 

 2006  Torinos
  pronksmedal 6x1,2 km klassikastiilis sprinditeates (koos Aino Kaisa Saarineniga)
 2010  Vancouveris
  pronksmedal teatesõidus

Maailmameistrivõistlused 

 2001  Lahtis
  maailmameister 10 km suusavahetusega jälitussõidus (2x5 km)
 2005  Oberstdorfis
  hõbemedal 30 km ühisstardiga sõidus (kl)
 2007  Sapporos
  maailmameister 30 km ühisstardiga sõidus (kl)
  maailmameister vabastiilis sprinditeates (koos Riitta-Liisa Roponeniga)
  maailmameister 4 x 5 km teatesõidus
  pronksmedal klassikasprindis
2009  Liberecis
  maailmameister klassikastiilis sprinditeates (koos Aino-Kaisa Saarineniga)
  maailmameister 4 x 5 km teatesõidus
 4. koht 10 km klassikas
 13. koht 7,5+7,5 km suusavahetusega sõidus

Maailma karikasarjas

Maailma karikas 

 Üldkarikas
 1. koht: 2007, 2008
 3. koht: 2005
 Tavadistantside karikas
 1. koht: 2007, 2008
 Sprindikarikas
 1. koht: 2007
 2. koht: 2005
 3. koht: 2008

Maailma karikasarja etapivõidud 
Virpi Kuitunen osales karjääri jooksul 173 maailma karikasarja etapil ja jõudis poodiumile 49 korral, millest 25 korral kõige kõrgemale astmele.

Isiklikku
Detsembris 2009 kihlus ta ettevõtja Jari Sarasvuoga. 16. juulil 2010 nad abiellusid.

Välislingid 
Koduleht
 
Virpi Kuitunen ja doping
Virpi Kuituneni intervjuu videona soome keeles
 Dopingutreener Kyrö: Kuitunen valetas räigelt Õhtuleht, 5. jaanuar 2009

Soome murdmaasuusatajad
Sündinud 1976